CELEX: 62018TN0375
Language: mt
Date: 2018-06-19 00:00:00
Title: Kawża T-375/18: Rikors ippreżentat fid-19 ta’ Ġunju 2018 – Gollnisch vs Il-Parlament

8.10.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 364/12
            
         
      Rikors ippreżentat fid-19 ta’ Ġunju 2018 – Gollnisch vs Il-Parlament
      (Kawża T-375/18)
      (2018/C 364/12)
      Lingwa tal-kawża: il-Franċiż
      
         Partijiet
      
      
         Rikorrent: Bruno Gollnisch (Villiers-le-Mahieu, Franza) (rappreżentant: B. Bonnefoy-Claudet, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tikkonstata n-natura irregolari tad-deċiżjoni tal-President tad-Delegazzjoni għar-relazzjonijiet mal-Ġappun, innotifikata fl-20 ta’ Marzu 2018;
               
            
                  —
               
               
                  tannulla din id-deċiżjoni;
               
            
                  —
               
               
                  tannula fl-istess waqt id-deċiżjoni impliċita ta’ ċaħda tal-President tal-Parlament Ewropew kif ukoll dik tas-Segretarju Ġenerali tal-Parlament Ewropew dwar l-ilmenti mressqa quddiemhom fit-2 ta’ Mejju 2018;
               
            
                  —
               
               
                  tirrelata l-atti u l-miżuri meħuda fil-konfront tal-atti msemmija iktar ’il fuq;
               
            
                  —
               
               
                  tattribwixxi lir-rikorrent is-somma ta’ EUR 1 bħala kumpens għad-dannu morali li jirriżulta mill-esklużjoni tiegħu mill-vjaġġ parlamentari u min-nuqqas ta’ rikonoxximent tal-kumpens li għalih kien intitolat;
               
            
                  —
               
               
                  tattribwixxilu wkoll is-somma ta’ EUR 3 500 bħala l-ispejjeż marbuta mat-tħejjija ta’ dan ir-rikors;
               
            
                  —
               
               
                  tikkundanna lill-Parlament Ewropew għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv: ksur tad-dispożizzjonijiet ta’ implimentazzjoni li jirregolaw ix-xogħol tad-delegazzjonijiet u tal-missjonijiet barra mill-Unjoni Ewropea tad-deputati Ewropej.
               
            
                  2.
               
               
                  It-tieni motiv: ksur tad-dritt għal rimedju effettiv u għal amministrazzjoni tajba.